A GYERMEKLÁNCFŰ LEVÉLKÉJE 



111 



etiolált, felső, a fű vagy lombok fölé emelkedő része vastagabb 

 s csak a levélke megjelenési helyén túl vékonyodik újra, töré- 

 keny, anthocyantól pirosszínű, igen kevés kloroíillal. 



A levélke mereven eláll a tőkocsánytól s végén majd min- 

 dig száradó, csavarodott (1. ábra, középső kép). Epidermisze jól fejlett 

 és anthocyant tartalmaz. A levélke fonákján szájnyílásokat találunk, 

 ám színén egy esetben sem. Mezofilhima, miként az első eset- 

 ben, tömören egymás mellé sorakozó, kloroíillszemecskés paren- 

 cliymasejtekből áll. Az alapszövet úgy a levélke csúcsa, vala- 

 mint a szélei felé prosenchymajellegű koUenchymába megy át s 

 ez merevíti az egész levélkét (2. ábra). 



Ez az eset azt a benyomást teszi, hogy a beárnyékolás az 

 egyedet sokkal előbb érte, mint az első esetben, de a növény 

 még elég korán képes volt megmenekülni a teljes fényhiány 

 veszedelmétől, s még elég anyag állt rendelkezésére, hogy úgy 



ábra. 



óvószervet, valamint ennek segélyével életképes nemzedéket tud- 

 jon fejleszteni. 



3. A levélke hártyás, satnya. Ez esetben a növény teljesen 

 szabadon áll, alacsony bokroktól, fűtől beárnyékolva nincsen, 

 de direkt fényt majdnem sohasem kap, mivel magas fák vetik 

 rá árnyékukat. A növény teljesen csenevész, sápadt, kicsiny, 

 tőlevelei igen vékonyak, tőkocsánya alacsony, satnya s majdnem 

 mindig csavarodott. Maga a levélke hártyás, vékony, keskeny, 

 hegyes, a levélhüvely széleinek megfelelő két szőrnemű karély- 

 kával (1. ábra, jobboldali kép). 



Epidermisze vastag, sejtjeinek külső fele azonban nem kuti- 

 kulás ; mezofiUuma 4 — G sejtsorból álló paíenchyma (3. ábra) 

 klorofill csak az epidermisz alatt lévő első parenchymás sejt- 

 sorban van s csak ritkán a másodikban is ; sokszor azonban telje- 

 sen hiányzik. Csak az alsó epidermiszen s itt is csak sok keresés 

 után találunk egynéhány szájnyílást. Bizonyos, hogy az egész 

 növényke sohasem kapott hosszabb ideig direkt fényt s ez után 

 való törekvése miatt tüntet fel a tőkocsány csavarodást. 



